CONSILIUL LOCAL AL MUNICIPIULUI


     S I G H I Ş O A R A

 
H O T Ă R Â R E A    NR. 75

                     din 25 aprilie 2012

privind  aprobarea vânzării unui teren către o persoană juridică

 Consiliul Local al Municipiului Sighişoara ;

Având în vedere expunerea de motive a Primarului municipiului cu propunerea de aprobare a vânzării unui teren către o persoană juridică ;


Având în vedere adresa nr. 48/26.03.2012, înregistrată la Municipiului Sighişoara sub nr. 7106/27.03.2012, prin care, Fundaţia Veritas Sighişoara solicită cumpărarea terenului, aferent construcţiei, proprietatea acesteia, situat în Municipiul Sighişoara, str. Hermann Oberth, nr. 25;

Având în vedere că prin vânzarea acestui teren nu sunt afectate  unele planuri de sistematizare şi de asemenea, acest teren nu mai face obiectul Legii nr. 10/2001 republicată, cu modificările şi completările ulterioare sau al vreunui litigiu cu referire la acesta; 

Având în vedere că prin vânzarea acestui teren se aduc venituri suplimentare la bugetul local;

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului din care rezultă legalitatea propunerii de  vânzare, faptul că bunul nu mai face obiectul Legii nr. 10/2001 republicată, cu modificările şi completările ulterioare sau al vreunui litigiu, dreptul de proprietate asupra acestuia;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei de comerţ şi Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
În baza art. 36 (2) lit. „c” si (5) lit. „b”, art . 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă vânzarea directă a suprafeţei de 356 mp. teren, aferent construcţiei, situat în Municipiul Sighişoara, str. Hermann Oberth, nr. 25, înscris în C.F. nr. 9526, sub nr. top. 956/2, 957/2, 955/2, către Fundaţia Veritas Sighişoara, cu sediul în Municipiul Sighişoara, Piaţa Cetăţii, nr. 8, proprietara construcţiei.

Vânzarea se va face numai după însuşirea de către Consiliul local a Raportului de evaluare.
Art.2. Cu ducerea la îndeplinire a prezentei se încredinţează Primarul municipiului, Direcţia Economică şi Direcţia Administrarea Patrimoniului din cadrul Municipiului Sighişoara.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Arhitectul şef;

1 ex. Direcţia economică

11 ex.BC/FM

